Nurminata

Nurminata (Festuca pratensis, syn. Schedonorus pratensis) eli nurmiraiheinä (Lolium pratense) on tuulipölytteinen yleinen heinäkasvi.

Ulkonäkö ja koko 
Nurminata on kirkkaanvihreä, kapealehtinen ruohokasvi. Nurminadan röyhy on vaaleanvihreä ja tähkylät ovat suuria sekä pitkulaisia. Tähkylöitä kannattelevat kukinnon haarat ovat tukevia ja lyhyitä.

Levinneisyys 
Nurminataa tavataan koko Euroopassa Lappia ja Espanjaa lukuun ottamatta, Venäjän keskiosissa sekä viljeltynä Pohjois-Amerikan itäosissa.

Elinympäristö 
Nurminata kasvaa melko kuivilla paikoilla. Kasvi voi risteytyä joskus englanninraiheinän (Lolium perenne) tai italianraiheinän (Lolium multiflorum) kanssa.

Käyttö 
Nurminataa käytetään sekä rehuna että nurmisiemenseoksissa.

Lähteet

Aiheesta muualla 
 Suomen Lajitietokeskus: Nurmiraiheinä (nurminata) – Lolium pratense
 Finto, Kassu – Kasvien suomenkieliset nimet: nurminata (Festuca pratensis)
 Kasviatlas 2020: Nurminadan (Schedonorus pratensis) levinneisyys Suomessa
 Pinkka – Lajintuntemuksen oppimisympäristö: Nurmiraiheinä (Lolium pratense)

Nadat
Nurmiheinät